CELEX: 62014TN0733
Language: fi
Date: 2014-10-18 00:00:00
Title: Asia T-733/14: Kanne 18.10.2014 – European Dynamics Luxembourg ja Evropaïki Dynamiki v. parlamentti

19.1.2015   
            
            
               FI
            
            
               Euroopan unionin virallinen lehti
            
            
               C 16/42
            
         
      Kanne 18.10.2014 – European Dynamics Luxembourg ja Evropaïki Dynamiki v. parlamentti
      (Asia T-733/14)
      (2015/C 016/66)
      Oikeudenkäyntikieli: kreikka
      
         Asianosaiset
      
      
         Kantajat: European Dynamics Luxembourg (Luxemburg, Luxemburg) ja Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustajat: asianajajat E. Veletsanou ja M. Sfyri)
      
         Vastaaja: Euroopan parlamentti
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan parlamentin 18.9.2014 tekemän riidanalaisen päätöksen nro D(2014)38802, jolla parlamentti hylkäsi kantajien tarjouksen erästä 3 avoimessa hankintamenettelyssä nro 2014/S 066-111912, jonka nimitys on ”PE/ITEC-ITS14 – External provision of IT services”, ja
               
            
                  —
               
               
                  velvoittamaan Euroopan parlamentin korvaamaan kantajien oikeudenkäyntikulut kokonaisuudessaan.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat seuraavaan:
      Kantajien mukaan riidanalainen päätös on kumottava SEUT 263 artiklan mukaisesti, koska parlamentti ei ole täyttänyt perusteluvelvollisuuttaan, sillä se antoi puutteelliset perustelut sen kantajien teknisen tarjouksen osalta, jolla ne osallistuivat riidanalaiseen tarjouskilpailuun.
      Kantajat väittävät, että niiden pisteiden perustelut, jotka annettiin niiden ja muiden tarjoajien teknisille tarjouksille tiettyjen alaperusteiden osalta riidanalaisen tarjouskilpailun erässä 3, eivät antaneet niille mahdollisuutta ymmärtää syitä niiden tarjouksen saamille pisteille eikä muiden tarjoajien tarjousten omaispiirteitä tai niihin liittyviä etuja. Kantajat väittävät, että jos niillä olisi tiedossaan riittävät perustelut niiden teknisen tarjouksen pisteytykselle, ne voisivat puolustautua paremmin.
      Kantajat väittävät myös, että parlamentti rikkoi sopimusasiakirjoja (tarjouseritelmä ja täydentävät ohjeet), jotka se oli itse laatinut ja jotka sitoivat sitä, tarjoajien teknisten tarjousten arviointimenetelmän osalta. Parlamentti rikkoi täten myös varainhoitoasetusta ja sen soveltamissääntöjä, joiden mukaan hankintaviranomaisen on järjestettävä tarjouskilpailumenettely sopimusasiakirjojen mukaisesti ja noudattaen unionin oikeuden yleisiä periaatteita.